రెండు కంపెనీలకు ఊరట
- సెబీ ఆంక్షలపై స్టే జారీ చేసిన శాట్‌
- నేటి నుంచి యథావిధిగా ట్రేడింగ్‌
ముంబయి: డొల్ల కంపెనీలన్న నెపంతో స్టాక్‌ మార్కెట్లలో ట్రేడింగ్‌ నిలిపివేసిన రెండు సంస్థలకు గురువారం పెద్ద ఊరట లభించింది. జే కుమార్‌ ఇన్‌ఫ్రాప్రాజెక్ట్స్‌, ప్రకాష్‌ ఇండిస్టీస్‌ సంస్థల్లో ట్రేడింగ్‌పై సెబీ విధించిన ఆంక్షలపై స్టేనిస్తూ 'సెక్యూరిటీస్‌ ఆఫ్పీలేట్‌ ట్రైబ్యూనల్‌' (శాట్‌) మధ్యంతర ఉత్తర్వులు జారీ చేసింది. డొల్ల కంపెనీలన్న నెపంతో సెబీ సోమవారం స్టాక్‌ మార్కెట్లలోని 331 కంపెనీల ట్రేడింగ్‌లపై ఆంక్షలు విధిస్తూ వాటి స్టాక్స్‌ను స్టేజ్‌-4 జీఎస్‌ఎం విభాగొలోకి చేర్చిన సంగతి తెలిసిందే. ఈ నేపథ్యంలో ఈ రెండు కంపెనీలు బుధవారం శాట్‌ను అశ్రయించాయి. కంపెనీల వాదనలను పరిశీలించిన శాట్‌ ఎలాంటి విచారణ లేకుండా సెబీ ఆయా కంపెనీలు డొల్ల కంపెనీలన్న నెపంతో ట్రేడింగ్‌ నుంచి దూరంగా ఉంచడాన్ని ఆక్షేపించింది. సరైన ఆధారాలు లేని కారణంగా ఆంక్షలను సడలించవచ్చన్న నిర్ణయానికిన వచ్చినట్టుగా తెలిపింది. సెబీ నిర్ణయాన్ని రిజర్వు చేస్తూ శాట్‌ ఆదేశాలను జారీ చేసిన నేపథ్యంలో శుక్రవారం నుంచి ఈ రెండు కంపెనీల విండోస్‌లో ట్రేడింగ్‌ తిరిగి ప్రారంభమయ్యే అవకాశం ఉంది. ఈ కేసులో తదుపరి విచారణను శాట్‌ సెప్టెంబరు 4నకు వాయిదా వేసింది.
మీ స్నేహితులకు రికమెండ్ చెయ్యండి